Kopiereg-werkswinkel in Pretoria: 24 Februarie 2018 – Pretoria.ws
By de Koker February 20, 2018
Afrikaans, Afrikaanse, Afrikaanse Musiek, Afrikaanse Nuus, Pretoria, ZAR	0 Comments
Onthou die datum: Saterdag 24 Februarie 2018! Dit is die dag waarop ’n belangrike kopiereg-werkswinkel in Pretoria gehou sal word vir outeurs, kunstenaars, musikante, filmvervaardigers en die bedrywe wat in hul werk belê.
Die parlement hersien tans Suid-Afrika se kopieregwetgewing. Die Kopieregalliansie, ’n groepering van rolspelers in die skeppende bedrywe, is in reaksie op die Wysigingswetsontwerp op Outeursreg gestig en is tans besig om openbare bewustheid oor relevante onderwerpe te skep. ’n Spesifieke fokus is die wyse waarop die wetsontwerp skrywers, kunstenaars, musikante, filmvervaardigers en die bedrywe wat in hul werk belê, sal beïnvloed.
Die parlementêre portefeuljekomitee beplan om in Maart beraadslaging oor die wetsontwerp te hervat. Die Kopieregalliansie reël ’n geleentheid op 24 Februarie 2018 in afwagting van hierdie vergaderings. Die geleentheid sal vanaf 14:00 tot ongeveer 18:00 by die Universiteit van Pretoria se Musaionteater plaasvind.
Die program sal bestaan uit ’n beleidsrede, gevolg deur vier segmente van 40 minute elk, met die geleentheid vir vrae uit die gehoor en met kunstenaarsoptredes tussenin. Die vier segmente sal fokus op:
die rolprentbedryf en
Die Kopieregalliansie bestaan uit / word ondersteun deur die volgende verenigings en organisasies:
CAPASSO – Composers Authors and Publishers Association
DALRO – Dramatic Artistic and Literary Rights Organisation
MASA – Musicians Association of South Africa
PASA – Publishers Association of South Africa
SAMPRA – South African Music Performers Rights Association
MPA SA – Music Publishers’ Association of South Africa
IBFC – Independent Black Filmmakers Collective (IBFC)
SAIIPL – The South African Institute of Intellectual Property Law
Die Kopieregalliansie beoog om die volgende partye na die geleentheid van 24 Februarie te nooi:
die Minister van Handel en Nywerheid, lede van die portefeuljekomitee en verteenwoordigers van die regering;
prominente persone binne die skeppende en uitvoerende kunsbedrywe;
verteenwoordigers van die Kopieregalliansie se lede-organisasies;
organisasies wat ander skeppende bedrywe verteenwoordig, soos skrywersverenigings; en
verteenwoordigers van die pers
’n Uitnodiging sal binnekort versprei word, maar hou asseblief die datum oop!
berig filmvervaardigers gauteng ir outeurs kopiereg-werkswinkel Kopieregalliansie kunstenaars Musaionteater musikante Pretoria South Africa Universiteit van Pretoria